(22 ต.ค.48) พลเอก สนธิ บุญยรัตกลิน ผู้บัญชาการทหารบก กล่าวถึงแนวทางการทำความเข้าใจกับสถานการณ์ความไม่สงบในพื้นที่ภาคใต้ให้กับองค์การการประชุมอิสลามโลก หรือโอไอซี ว่า เป็นหน้าที่ของกระทรวงการต่างประเทศที่จะต้องทำความเข้าใจกับเอกอัคราชทูตในกลุ่มประเทศสมาชิก หรือ โอไอซี ที่ประจำอยู่ในประเทศไทยถึงความไม่สงบในพื้นที่ 3 จังหวัดชายแดนภาคใต้ ซึ่งไม่มีเรื่องความขัดแย้งทางศาสนา แต่ขณะนี้มีกลุ่มผู้ก่อความไม่สงบกำลังใช้ศาสนาเป็นเครื่องมือให้เกิดความขัดแย้ง โดยภายหลังที่เอกอัครราชทูตทำความเข้าใจกับเรื่องดังกล่าวแล้วก็จะได้เขียนรายงานถึงสถานการณ์ที่แท้จริงให้กับรัฐบาลของแต่ละประเทศได้รับทราบ  ผู้บัญชาการทหารบก กล่าวย้ำว่า โอไอซี.ไม่ควรเข้ามาก้าวก่ายการแก้ไขปัญหาภาคใต้ของรัฐบาลไทย เนื่องจากเป็นเรื่องภายในประเทศ ควรมุ่งการทำงานในกรอบเศรษฐกิจหรือสังคมที่เกี่ยวข้องมากกว่า
พลเอก สนธิ บุญยรัตกลิน ผู้บัญชาการทหารบก